Coontae yn Doon

She coontae ayns Nerin Hwoaie eh yn Doon ny Coontae yn Doon (Baarle: County Down; Yernish: Contae an Dúin; Baarle Albinagh Ultagh: Coontie Doon ny Countie Doun). Ta'n coontae 2,448 km2 er eaghtyr as t'eh çhemmal rish Logh Nay 'sy neear hwoaie jeh'n choontae. 'Sy vlein 2011 va 531,665 dooinney cummal 'sy choontae. She fer jeh'n 32 choontae er ellan Nerin as eh soit çheusthie jeh Queiggey Ulley. Ta ennym y valley coontae, Doon Pherick, currit er y choontae. By eh Sheer y Doon y shenn ennym er. T'eh çhemmal rish Coontae Aontrym 'sy twoaie, rish Mooir Vannin 'sy niar as 'sy jiass, rish Coontae Ard Maghey 'sy neear, as rish Coontae Lhoo ayns Pobblaght Nerin 'sy neear yiass. Ta Loch Cuan as Lieh-innys ny h-Aird soit 'sy niar. She Beannchar, er coose hiar hwoaie yn choontae, y balley smoo. Ta tree balley mooar elley soit er joaraghyn y choontae: yn Euar er y joarey heear lesh Coontae Ard Maghey, as ta Lis ny Garvagh as Beeal Feirshtey nyn lhie er y joarey hwoaie lesh Coontae Aontrym.